- Deila får en fryktelig tøff uke
Det var spesielt hvordan det skotske topplaget falt sammen etter pause journalistene reagerte på. De som har fulgt laget tett de siste årene var rett og slett sjokkerte over det de fikk se av Celtic onsdag. - Fra å være i himmelen går Deila nå rett i kjelleren. Nå må han bygge opp alt på nytt. Tapet blir verre når Celtic ikke kan spille returkampen på sin egen hjemmebane, sier BBC-journalist Liam McLeod til NTB. Han har akkurat sett Celtic bli overkjørt i den polske hovedstaden. Legia Warszawa - ledet av Henning Berg - ga seg ikke før de hadde scoret fire ganger på Fraser Forster.Celtic-tapet kunne imdlertid vært mye større, da Lagias kaptein Ivica Vrdoljak utrolig nok bommet på to straffespark. Celtic raknet fullstendig. Det lover ikke godt for den nyansatte Celtic-treneren. - Ronny Deila kommer til å få en fryktelig tøff uke med knallhard kritikk. Vi er sjokkerte over måten Celtic taper denne kampen på og hvor elendig de forsvarer seg. - Jeg kan ikke husker mer enn to kamper de siste årene hvor Celtic har framstått så svake bakover, sier McLeod til NTB.Ronny Deila er fullt klar over at prestasjonen i Polen var langt unna hva som forventes av det skotske storlaget. Etter kampen var det en skuffet 38-åring som møtte pressen. - Jeg er så klart utrolig skuffet. Vi startet ganske bra, fikk det første målet og så mistet vi presset og slapp inn et enkelt mål. Derfra og ut mistet vi hodet. Det er ikke godt nok, sa Deila. Han har en nærmest umulig oppgave med å kvalifisere Celtic til Champions League. Laget fikk riktignok med seg et bortemål, men er avhengig av å vinne minst 3-0 i returkampen Murrayfield i Edinburgh. Der må Deila klare seg uten Efe Ambrose, som ble utvist like før pause i onsdagens kamp. Det røde kortet ødela mye for Celtic, mener Deila. - Det ble en helt annen kamp etter det røde kortet, sukket Deila på pressekonferansen etter kampen.
Skotske journalister satt måpende igjen på sidelinjen da Ronny Deilas (38) Celtic ble feiet av banen med 1-4 for Legia Warszawa i Champions League-kvalifiseringen onsdag.